armvectores/hy_wikipedia_2023 huggingface dataset:
Սոմարիվա դել Բոսկո

Սոմարիվա դել Բոսկո (իտալ․՝ Sommariva del Bosco) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 6326 մարդ (2008 թվականի տվյալներով)։ Բնակչության խտությունը 176 մարդ/կմ²։ Տարածքը՝ 35 կմ²։ Փոստային ինդեքս՝ 12048։ Հեռախոսային կոդ՝ 0172։
Կոմունայի հովանավորն է Սուրբ Աստվածածինը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0172 566222
Էլեկտրոնային փոստ՝ cultura@sommarivabosco.it
Պաշտոնական կայք՝ http://www.sommarivabosco.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տյուշան (կանտոն)

Տյուշան (ֆր.՝ Tuchan), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 1999 թվականի մարդահամարի կանտոնի բնակչությունը 1862 մարդ էր։Կանտոնի համարը 1131 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պոլիա (այլ կիրառումներ)

Պոլիա, կարող է վերաբերել՝

Պոլիա - կոմունա Իտալիայում, Կալաբրիա մարզում՝ Վիբո Վալենտիա գավառում
Պոլիա - կոմունա Ֆրանսիայի Էն գավառում
Սավի

Սավի (ֆր.՝ Savy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն-1 կանտոնի կազմի մեջ։ Համայնքի շրջանը՝ Սեն Կանտենը։
Համայնքի INSEE կոդը՝ 02702:


== Բնակչություն ==
2010 թվականի տվյալներով՝ համայնքի բնակչությունը կազմում է 614 մարդ։


== Տնտեսություն ==
2010 թվականին համայնքի 420 աշխատունակ (15-64 տարեկան) բնակիչներից 291-ը տնտեսապես ակտիվ էին, 129-ը՝ ոչ ակտիվ (ակտիվության ցուցանիշը կազմել է 69,3 %, 1999 թվականին եղել է 71,0 %)։ 291 տնտեսապես ակտիվ բնակիչներից աշխատում էին 269-ը (144 տղամարդ և 125 կին), գործազուրկ էին 22 մարդ (8 տղամարդ և 14 կին)։ 129 տնտեսապես ոչ ակտիվ բնակիչներից 31-ը եղել են աշակերտներ կամ ուսանողներ, 73-ը՝ թոշակառուներ, 25-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սավի (ֆր.)
Էմիլ Բաղդասարյան

Էմիլ Սուրենի Բաղդասարյան (1937), խորհրդային ֆուտբոլիստ, հարձակվող։


== Ակումբային գործունեություն ==
Պրոֆեսիոնալ գործունեությունը սկսել է 1956 թվականին՝ խաղալով Բիշքեկ քաղաքի «Սպարտակ» ակումբում։ Առաջին մրցաշրջանից հետո՝ 1957 թվականին, Բաղդասարյանն ընդգրկվեց Տաշքենդի «Պախտակոր» թիմի կազմում։ Խաղաշրջանից հետո տեղափոխվեց Երևանյան «Արարատ»։ Խաղաշրջանի ավարտին մեկնեց Նալչիկ քաղաքի համաակումբականների մոտ՝ առաջին լիգայի նորակոչիկների ակումբ, որտեղ անցկացրեց 24 խաղ։ Որոշ ժամանակ անց վերադարձավ Երևան։ Մի տարի անցկացնելով Հայաստանում՝ Էմիլը ԽՍՀՄ ֆուտբոլի բարձրագույն առաջնությունում անցկացրեց 11 հանդիպում՝ դառնալով մեկ գոլի հեղինակ։ Մեկ խաղաշրջանից հետո դարձավ Վանաձորի «Լոռի» ակումբի խաղացող, որտեղ և 1965 թվականին ավարտեց խաղացողի գործունեությունը։


== Ելույթների վիճակագրություն ==


== Ծանոթագրություններ ==


== Աղբյուրներ ==
Статистика выступлений взята из книги: Морозов И. А. История Кабардино-Балкарского футбола. Часть 2 (1959—1991). — Астрахань, 2006. — 278 с.


== Արտաքին հղումներ ==
Ֆուտբոլիստի էջը FootballFacts.ru կայքում
Պրոֆիլը FootBook.ru կայքում (ռուս.)
Խեյվանի

Խեյվանի կամ Ամզարա (աբխազ.` Амзара, վրաց.` ხეივანი), գյուղ Աբխազիայի Գագրայի շրջանում, Գագրայից 22 կմ հյուսիս-արևմուտք։ Գտնվում է ծովի մակարդակից 50 մ բարձրության վրա։


== Բնակչությունը ==
1959 թվականի տվյալներով գյուղն ուներ 3040 բնակիչ` հիմնականում հայեր, վրացիներ, ռուսներ, ինչպես նաև էստոնացիներ։ 1989 թվականին այնտեղ բնակվում էր 3096 մարդ, գերակշռում էին հայերն ու ռուսները։
2011 թվականին արված հաշվառումներով, բնակչության քանակը կազմել է 1303 մարդ, որից 1029 (79,0%) - հայեր, 124 (9,5%) - ռուսներ, 118 (9,1%) - աբխազներ, 8 (0,6%) - հույներ, 6 (0,5%) - ուկրաինացիներ, 3 (0,2%) - վրացիներ և 15 (1,2%) - այլ ազգերի ներկայացուցիչներ։
Գյուղացիներն զբաղվում են ծխախոտի, եգիպտացորենի և ցիտրուսային կուլտուրաների մշակությամբ, այգեգործությամբ, անասնապահությամբ և  շերամապահությամբ։ Խորհրդային տարիներին գյուղն ուներ երկու միջնակարգ դպրոց և ակումբ-կինո, գործում էր պիոներական ճամբար։
Հայերն ու վրացիները եկել են 1937 թվականին` շրջակա գյուղերից։
1992 թվականին, Աբխազիայի կառավարության կողմից, գյուղը վերանվանվել է Ամզարա։


== Ծանոթագրություններ ==
Վյազովկա (գյուղ, Ելանսկի շրջան)

Անվան այլ կիրառումների համար տե՛ս՝ ՎյազովկաՎյազովկա (ռուս.՝ Вязовка), գյուղ Ռուսաստանի Վոլգոգրադի մարզի Ելանսկի շրջանի կազմում։
Բնակչությունը 2010 թվականին գրանցված տվյալներով կազմում էր 2732 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
2012 (այլ կիրառումներ)

2012, կարող է վերաբերել.

2012 - նահանջ տարի, ըստ Գրիգորյան օրացույցի սկսում է կիրակի։ Սա մեր թվարկության 2012 թվականն է, XXI դարի 12-րդ տարին։
2012 - աղետ-ֆիլմ, նկարահանվել է 2009 թվականին։ «Centropolis Entertainment» ընկերության արտադրությունն է, ֆիլմի բյուջեն 200 միլիոն դոլլար է։
Encyclopedia of Philosophy

Encyclopedia of Philosophy, խոշորագույն անգլալեզու փիլիսոփայական հանրագիտարաններից մեկը։ Թողարկվել է նաև էլեկտրոնային ձևով։
Առաջին 9-ը հատորները ներառում են հանրագիտարանային հոդվածներ այբբենական կարգով, տասներորդում՝ գրված հոդվածների թարմացվում և վերակազմավորումն է (Appendix, pp. 1–48), ինչպես նաև տեղեկատու համակարգեր, ինչպիսիք են․

Գտնել հոդվածը ըստ բովանդակության (Thematic outline of content, pp. 49–66)․
Մատենագրություն (Bibliographies, pp. 67–177)․
Առարկայական (Index, pp. 179–671)։Առաջին հրատարակությւոնը լույս է տեսել 1967 թվականին։


== Ծանոթագրություններ ==


== Գրականություն ==
Donald M. Borchert. Encyclopedia of philosophy. — 2nd ed. — New York։ Thomson Gale, 2006. — Т. 1—10. — 6200 p. — ISBN 0-02-865780-2։
Վից սյուր Օտի

Վից սյուր Օտի (ֆր.՝ Vitz-sur-Authie), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 112 մարդ, բնակչության խտությունը` 24.03 մարդ/կմ²։ Բնակավայրը զբաղեցնում է 4.66 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 75 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 32։ Ակտիվության ցուցանիշը կազմում է 57,3 %։ 43 աշխատունակ մարդկանցից աշխատել է 39 անձ (23 տղամարդ և 16 կին)։ Գործազուրկ են եղել 4 անձ (3 տղամարդ և 1 կին)։ 32 անաշխատունակներից 5-ը եղել են աշակերտներ կամ ուսանողներ, 12-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բաուչինա

Բաուչինա  (իտալերեն՝ Baucina), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 2033 մարդ, բնակչության խտությունը կազմում է 85 մարդ/կմ²։ Զբաղեցնում է 24 կմ² մակերես տարածք։ Փոստային ինդեքսն է՝ 90020։ Հեռախոսային կոդը՝ 00091։
Քաղաքի հովանավորն է սուրբ Ֆորտունետան և Մարկոս առաքյալը։ Տոնը նշվում է ապրիլի 25-ին, և սեպտեմբերի երկրորդ կիրակի։


== Ծանոթագրություններ ==
Էոզինոֆիլային գրանուլոցիտներ

Կատեգորիա:Կաղապարներ:Արյուն}}
Էոզինոֆիլային գրանուլոցիտներ (սեգմենտակորիզային էոզինոֆիլներ, էոզինոֆիլային լեյկոցիտներ)՝ արյան գրանուլոցիտար լեյկոցիտների տարատեսակ են և իմուն համակարգի բաղադրիչներից մեկը, որոնք պատասխանատու են բազմաբջջային պարազիտների և որոշ ինֆեկցիաների դեմ պայքարի համար։ Պարարտ բջիջների հետ միասին նրանք կարգավորում են ալերգիաների հետ ասոցացված մի շարք պրոցեսներ։

Նրանց անվանումը պայմանավորված է այն փաստով, որ Ռոմանովսկու մեթոդով ներկման ժամանակ ինտենսիվորեն ներկվում է էոզին թթվային ներկով և չի ներկվում հիմնական ներկերով, ի տարբերություն բազոֆիլների (ներկվում են միայն հիմնային ներկերով) և նեյտրոֆիլների (կլանում են ներկերի երկու տեսակները)։ Էոզինոֆիլների մեկ այլ տարբերակիչ նշան է հանդիսանում երկբլթային կորիզը (նեյտրոֆիլների մոտ այն ունի 4-5 բիլթ, իսկ բազոֆիլների կորիզը սեգմենտավորված չէ)։
Էոզինոֆիլները ունակ են ակտիվ ամեոբանման շարժման, էքստրավազացիայի (անցում արյունատար անոթների պատերի սահմաններից դուրս) և քեմոտաքսիսի (գերազանցապես դեպի բորբոքման օջախի կամ վնասված հյուսվածքի ուղղությամբ շարժում)։
Էոզինոֆիլները, ինչպես և նեյտրոֆիլները, ունակ են ֆագոզիտոզի, բայց հանդիսանում են միկրոֆագեր, քանզի ի տարբերություն մակրոֆագերի, կարող են կլանել միայն համեմատաբար փոքր օտար մասնիկները կամ բջիջները։ Սակայն այն չի հանդիսանում «դասական» մակրոֆագ, քանի որ ֆագոզիտոզը նրա հիմնական ֆունկցիան չէ։ Նրանց հիմնական դերը Ig E սպոցիֆիկ Fc-ռեցեպտորների էքսպրեսիան է։ Ֆիզիոլոգիորեն դա արտահայտվում է էոզինոֆիլների ոչ թե ֆագոցիտար, այլ հզոր ցիտոտոքսիկ հատկություններով, ինչպես նաև հակապարազիտար իմունիտետում նրանց ակտիվ մասնակցությամբ։
Էոզինոֆիլները նաև ունակ են կլանել և կապել հիստամինը և ալերգիայի ու բորբոքման մի շարք այլ մեդիատորներ։ Նրանք օժտված են նաև անհրաժեշտության դեպքում այդ նյութերը ձերբազատելու հատկությամբ, ինչպես բազոֆիլները։ Այսինքն կարող են ունենալ ինչպես պրոալերգիկ, այնպես էլ պաշտպանական հակալերգիկ դեր։
Առողջ մարդու լեյկոցիտների կազմում էոզինոֆիլները կազմում են 2-5% (1 միկրոլիտրում հաշվվում է մոտ 120-350էոզինոֆիլ)։ Նրանց տոկոսային պարունակությունը մեծանում է ալերգիկ հիվանդությունների ժամանակ։ Արյան մեջ էոզինոֆիլների քանակի ավելացումը կոչվում է էոզինոֆիլիա, իսկ նվազումը՝ էոզինոպենիա։


== Ծանոթագրություններ ==
Կազի Նազրուլ Իսլամ

Կազի Նազրուլ Իսլամ (բենգալերեն՝  কাজী নজরুল ইসলাম, մայիսի 24, 1899(1899-05-24), Churulia, Jamuria community development block, Asansol Sadar subdivision, Bardhaman district, Burdwan division, Բենգալյան նախագահություն, Բրիտանական Հնդկաստան, Բրիտանական կայսրություն - օգոստոսի 29, 1976(1976-08-29), Դաքքա, Բանգլադեշ), բենգալացի բանաստեղծ, գրող, երաժիշտ և հեղափոխական, որը համարվում է Բանգլադեշի ազգային բանաստեղծը։ Ավելի հայտնի լինելով Նազրուլ անունով՝ նա հեղինակել է բազում աշխատանքներ հոգևոր նվիրվածության մասին, որոնցում նա նաև ընդվզել է ֆաշիզմի և ճնշման դեմ։ Նազրուլի ակտիվիզմը քաղաքական և հասարակական գործերում նրան բերեց «Ըմբոստ պոետ» (բենգալերեն՝ বিদ্রোহী কবি; Բիդրոհի կոբի) մականունը։
Նրա ստեղծագործությունների հիմնական թեման սերը, ազատությունը, մարդասիրությունը և հեղափոխությունն էր։ Իր կյանքի ընթացքում Նազրուլը հեղինակել է բազմաթիվ պատմվածքներ, վեպեր և էսսեներ սակայն առավել հայտնի է դարձել իր բանաստեղծությունների և երգերի շնորհիվ։ Նազրուլը եղել է համարյա 4000 երգերի երաժշտության ստեղծողը, որոնք մինչև օրս էլ հայտնի են թե Հնդկաստանում և թե Բանգլադեշում։
Նա մահացել է 1976 թվականի օգոստոսի 29-ին Բանգլադեշի մայրաքաղաք Դաքքայում։


== Գրականություն ==
Karunamaya Goswami, Kazi Nazrul Islam:  A Biography, (Nazrul Institute; Dhaka, 1996)
Rafiqul Islam, Kazi Nazrul Islam:  A New Anthology, (Bangla Academy; Dhaka, 1990)
Basudha Chakravarty, Kazi Nazrul Islam, (National Book Trust; New Delhi, 1968)
Abdul Hakim, The Fiery Lyre of Nazrul Islam, (Bangla Academy; Dhaka, 1974)
Priti Kumar Mitra, The Dissent of Nazrul Islam: Poetry and History (New Delhi, OUP India, 2009).
Chira Unnata Shir': Editor Manik Mukherjee


== Ծանոթագրություններ ==
Ուզմուշ

Ուզմուշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոսե (գյուղ, Վենդռա շրջան)

Անվան այլ կիրառումների համար տե՛ս՝ ԿոսեԿոսե (էստ․՝ Kose), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հենրի Ջոն Հայնց

Հենրի Ջոն Հայնց (անգլ.՝ Henry John Heinz, հոկտեմբերի 11, 1844(1844-10-11), Փիթսբուրգ, Փենսիլվանիա, ԱՄՆ - մայիսի 14, 1919(1919-05-14), Փիթսբուրգ, Փենսիլվանիա, ԱՄՆ), գերմանա-ամերիկյան գործարար, գյուտարար։


== Կենսագրություն ==
Հենրի Ջոն Հայնցը ծնվել է 1844 թ. հոկտեմբերի 11-ին Փիթսբուրգում (Փենսիլվանիա նահանգ), գերմանացի ներգաղթյալներ Ջոն Հենրի Հայնցի և Աննա Մարգարիտա Շմիդտի ընտանիքում։ Նրա հայրը արտագաղթել է Բավարիայից ԱՄՆ, որտեղ հիմնել է աղյուսի արտադրություն, իսկ հետո հաջող ամուսնացել  գերմանացի գաղթականի հետ։ Տաս տարի անց Հենրիի հայրը տեղափոխվել է հարևան Շարպսբուրգ քաղաք՝ այնտեղ տեղափոխելով նաև իր աղյուսի փոքր գործարանը։
Հենրին մեծացել է ընդարձակ առանձնատանը, որին կից եղել է հսկայական հողամաս և այգի։ 6 տարեկանից սկսած նա օգնել է իր մայրիկին, իսկ 8 տարեկանում վաճառում էր ընտանեկան հողամասից ստացված բանջարեղենը։ 9 տարեկանում երիտասարդ Հայնցը սկսել է վաճառել բանկաներով փաթեթավորված  մանրացված ծովաբողկ, 10 տարեկանում ստացել է ¾ ակր (3000 մ²)՝  իր տնօրինության  տակ։ 12 տարեկանում նա արդեն ստացել է  3 ½ ակր (14 000 մ²)։
Նա 1861 թ. ընթացքում մանրացված ծովաբողկի և իր բանջարանոցի այլ բանջարեղենի վաճառքից ստացել է 2400 դոլլար։
Այսպեսով նա կարողացավ ինքնուրույն վճարել քոլեջում (Duff’s Business College)  իր ուսման համար, որն ավարտելուց հետո դեռ մի քանի տարի էլ աշխատել է հայրիկի  աղյուսի գործարանում։
1869 թ. նա իր հարևան Կլարենս Նոուբլի հետ համատեղ հիմնել են «Heinz & Noble» ընկերությունը։ 1875 թ. ընկերությունը սնանկացել է և Հարին «F.& J. Heinz» ընկերությունը գրանցել է իր եղբայրներ Ջոնի և ֆրեդերիկի անուններով։
1888 թ. Հենրին իր բարեկամներից հետ է գնել ընկերությունը և վերանվանել «H.J. Heinz»: 1905 թ. բաժնետիրական ընկերություն դառնալուց հետո  և մինչև կյանքի վերջը զբաղեցրել է ընկերության ղեկավարի պաշտոնը։                                                                                                                                   Մահացել է թոքաբորբից 1919 թ. մայիսի 14-ին իր հայրենիքում՝ Պիտտսբուրգում։


== Ընտանիք ==
Հայրը։ Ջոն Հենրի Հայնց
Մայրը։ Աննա Մարգարիտա Շմիդտ Հայնց
Քույրը։ Էլիզաբեթ Հայնց Մյուլլեր
Քույրը։ Հենրիետա Դ. Հայնց
Եղբայրը։ Ջոն Հայնց
Քույրը։ Մերի Ա. Հայնց
Եղբայրը։ Պի. Ջեյ. Հայնց
Կինը։ Սառա Սլոան Կրտսեր Հայենց
Որդին։ Կլարենս Հայնց
Որդին։ Կլիֆֆորդ Հայնց
Որդին:Հավորդ Հայնց
Դուստրը։ Իռեն Հայնց Գիվենս


== Ծանոթագրություններ ==
Էվե Քիվի

Էվե Քիվի Հովհաննեսի (էստ․՝ Eve Kivi, մայիսի 8, 1938(1938-05-08), Պաիդե, Էստոնիա), ծննդյամբ՝ Էեվե Քիվի (էստ․՝ Eeve Kivi; ), խորհրդային և էստոնյան դերասանուհի է։ Էստոնիայի ԽՍՀ վաստակավոր դերասանուհի է։


== Կենսագրություն ==
Ծնվել է 1938 թվականի մայիսի 8-ին՝ Պաիդեում։ 1959 թվականին ավարտել է Էստոնիայի դրամատիկական թատրոնի Թատերական ստուդիան։


== Կարիերա ==
1955 թվականին նկարահանվել է կինոյում։ Որոշ ֆիլմերի տիտրերում մատնանշված է որպես Քիվի Անտսոն (համաձայն ամուսնու՝ Անտս Անտսոնի)։
Մոսֆիլմ և Տալլինֆիլմ կինոստուդիաների դերասանուհին է։ 1993 թվականից հետո աշխատում է էստոնական «Kanal 2» հեռուստաալիքի գովազդային խմբագրատանը։


== Ֆիլմագրության ==
1957՝ «Հետնաբակերում»՝ Ռոզի
1959՝ «Ծովային առաջին կարգի կապիտան»՝ Վալյա
1959՝ «Սամպո»՝ Աննիկի
1959՝ Նախօրեին՝ Զոյա
1959՝ «Անհանգիստ շրջադարձեր» / «Vallatud kurvid»՝ բուժքույր Էվի
1961՝ «Երգի ընկերը»՝ Այմե
1961՝ «Անհանգիստ շրջադարձեր» / «Ohtlikud kurvid»՝ Էվի
1961՝ «Բալթիկական երկինք»՝ Հիլդա
1962՝ «Դու որբ չես»՝ իր աղջկան փնտրող մայրը
1962՝ «713-ը վայրէջք է խնդրում»՝ ստյուարդուհի
1966՝ «Տոբագոն» փոխում է ուղղությունը՝ Ալիսա
1969՝ Վերջին մասունքը՝ Ուրուսլա միանձնուհին
1969՝ «Նա միայնակ չի եղել»՝ կապիտան Ֆերնանդո Հիմենեսայի ընկերուհին
1970՝ «Ռեզիդենտի ճակատագիրը» — Римма
1971՝ «Մարդը միջանցիկ բակում»՝ Քրիստինա
1971՝ «Դոն Ժուանը Տալլինում»՝ Իզաբելլա
1972՝ «Ռուսլան և Լյուդմիլա»՝ ձկնորսուհի՝  սիրահարված Ռատմիրին
1972՝ «Մանկական ռեքկվիրեմ շրթունքի հարմոնի համար»՝ Քրիստինա
1972՝ «Ձեր տան հասցեն»՝ Իրմա
1973՝ «Դրախտային խնձորներ»՝ Աննա
1974՝ «Վտանգավոր խաղեր» (ֆիլմ, 1974)՝ Վիվիանի մայրը
1975՝ «Ինչպիսին է ձեր ժպիտը»՝ Սերգեյի մայրը՝  Անյան
1975՝ «Չի կարող պատահել»՝ հյուր, Իվան Իզրայեվիչի կինը («Հարսանեական պատահար» նովել)
1976՝ «Լյուսա Դերդինանտի կյանքը և մահը»՝ Էժենի Շորնբախ
1976՝ «SOS տայգայի վրա»՝ Լայմա
1978՝ «Հատուկ նշաններ չկան» / Znaków szczególnych brak՝ Ալդոնա՝ Ջերսինկայի քույրը
1980՝ «Հետաքրքիր ամուսին»՝ Բեզիլդոն կոմսուհին
1981՝ «Ամստերդամի մատանին»՝ օտարերկրյա հատուկ ծառայությունների աշխատակից
1981՝ «Նռան կղզիներում»՝ Ինգա
1982՝ «Կոնդորայի անկումը»՝ դիկտատորի սիրուհին
1982՝ «Սուրբ զարմիկի զանգը»՝ Միրել
1983՝ «Վտանգավոր գոտում»՝ ռեստորանում գտնվող կինը
1992՝ «Այդ հին սիրո նամակները»՝ էլիսի մայրը
1994՝ «Կրակոտ ջուր»՝ Լուլու


== Մրցանակներ և պաշտոն ==
1983՝ էստոնիայի ՍՍՌ-ի արժանի դերասան
2013՝ Հարգելի նշան «Թալլինին մատուցած արժանիքների համար»


== Ընտանիք ==
Հայրը՝ Հովհաննես Քիվին (1912–1955)։
Մայրը՝ Լեյդա Պաուլինե Քիվին։
Առաջին ամուսինը՝ Վիկտորըը, հեռավոր նավարկության կապիտան է։
Երկրորդ ամուսինը՝ Անտս Անտսոնը (1964–1972 թվականներին)։
Որդին՝ Ֆրեդ Անտսոնը (ծնվել է 12.02.1968)։
Քույրը՝ Ինգրիդ Քիվին, կոսմետոլոգ է։ Եղբայրը՝ Պետերը, (երկրորդ եղբայրը մահացել է ավելի շուտ), ունի երկու թոռ՝ Ալլարան և Օլիվերը, մեկ թոռնուհի՝ Լորեեն, և մեկ ծոռ։1971 թվականից հետո երկար տարիներ հարաբերություններ է պահպանել ամերիկացի գուսան Դին Ռիդի հետ։


== Գրականություն ==
Lea Arme, Eve Kivi. Ma olen elanud. Tallinn: Ajakirjade Kirjastus, 2010. ISBN 9789949454952


== Ծանոթագրություն ==


== Արտաքին հղումներ ==
Эве Киви на Dean-reed.ru
Эве Киви: «Ради Дина Рида я оставила мужа…»
ФОТО: Эве Киви решилась рассказать в своей книге, как она жила // DELFI, 04.11.2010
Ռիբե

Ռիբե (դան․՝ Ribe), քաղաք Դանիայի հարավ-արևմուտքում։ Համարվոմ է երկրի հնագույն քաղաքներից մեկը։


== Աշխարհագրություն ==
Ռիբե քաղաքը գտնվում է Դանիայի հարավ-արևմուտքում, Հյուսիսային ծովի ափին, Ռիբ Օ գետի մոտ։ Քաղաքը հանդիսանում է Հարավային Դանիայի մարզի Ռիբե նահանգի վարչական կենտրոնը։ Քաղաքի ընդհանուր մակերեսը 352 կմ² է։ Բնակչությունը կազմում է 8 210 մարդ (2009 թվականի դրությամբ)։ Ռիբեն հաբնդիսանում է մեծ կրոնական կենտրոն, նախկինում եպիսկոպոսական թեմի կենտրոն էր։ Ռիբեում պահպանվում է
XII դարի տաճար։


== Պատմություն ==

Ռիբեն համարվում է Դանիայի քաղաքներից ամենահինը։ Ըստ հնագիտական տվյալների, այն հիմնադրվել է ոչ ուշ, քան VIII դարում։ 860 թվականին Համբուրգի առաջին եպիսկոպոս Սուրբ Անսգարը, Յուտլանդիայի թագավոր Էրիկի թույլտվությամբ, այստեղ եկեղեցի է կառուցում։ Բնակչոթյան թիվն աստիճանաբար ավելանում է, քաղաքը տարածաշրջանի համար դարձնելով մեծ և հեղինակավոր։ Հաճախակի կրկնվող մեծ հրդեհները մեծ վնաս հասցրեցին Ռիբեին. 1176-ից մինչև 1402 թվականը քաղաքը հրդեհվել է 7 անգամ։ 1362 և 1512 թվականներին ջրհեղեղները ողողեցին Ռիբեն։ Մեծ զոհերն ու ավերված բնակավայրերը քաղաքը թաղեցին սգի մեջ։ Այնուամենայնիվ, XV-XVI դարերի վերջում Ռիբեում բնակվում էր 5000 մարդ, ինչը այն դարձնում էր Հյուսիսային Եվրոպայի խոշորագույն քաղաքներից մեկը։ Հետագայում Կոպենհագենը և Օդենսեն սկսեցին մեծ թափով վերելք ապրել, որն էլ պատճառ հանդիսացավ Ռիբեի հեղինակության անկման։ 1659 թվականի ժանտախտից մահացան բնակիչների շուրջ 1/3-ը։


== Առանձնահատկություններ ==
Ռիբեում է ծնվել դանիացի գրող և գեղանկարիչ Կելլ Աբելը։
Մահացել է դանիացի քահանա, դատական քարոզիչ, թարգմանիչ, բանաստեղծ, հնագետ և պատմաբան Անդերս Սյորենսեն Վեդելը (1542—1616):


== Գործընկեր քաղաքներ ==

 Իլի, Մեծ Բրիտանիա
 Բալրուա, Ֆրանսիա
 Ռատցեբորգ, Գերմանիա
 Գյոստրով, Գերմանիա
 Կրեմս ան դեր Դոնաու, Ավստրիա
 Ստրենգնես, Շվեդիա
 Լեյկանգեր, Նորվեգիա
 Թայնան, Թայվան


== Պատկերասրահ ==

		
		


== Ծանոթագրություններ ==


== Արտաքին հղոմներ ==
Музей Викингов в Рибе Archived 2012-02-01 at the Wayback Machine.(ռուս.)
Բիանցոնե

Բիանցոնե  (իտալերեն՝ Bianzone), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 1220 մարդ, բնակչության խտությունը կազմում է 72 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 23030, հեռախոսային կոդ՝ 0342:
Քաղաքի հովանավոր պաշտպանը Սուրբ Սիրոն է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0342 720107
Էլեկտրոնային փոստ՝ protocollo@comune.bianzone.so.it
Պաշտոնական կայք՝ http://www.comune.bianzone.so.it/


== Արտաքին հղումներ ==
Պաշտոնական կայք՝ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
QV66

QV66 (անգլ.՝ Queen Valley № 66),  Ռամզես II-ի (XIX դինաստիա) առաջին կնոջ՝ Նեֆերտարիի ժայռափոր դամբարը, Կայսրուհիների Հովտի առավել հայտնի դամբարանը։ Դամբարանը առաջին ամբողջությամբ ձևավորվածն է Կայսրուհիների Հովտում և կոչվում է Հին Եգիպտոսի Սիքստինյան կապելլա։ Որմնանկարները վարպետորեն նկարված են ցարական դամբարանների ոճով, ինչը QV66 - ը առանձացնում է այդ ժամանակների մեծատոհմիկների և արքայազների դամբարաններից։


== Հայտնաբերում ==
Դամբարանը առաջին անգամ հայտնաբերել է Էռնեստո Սկիապառելլին, ով 1903 — 1905 թվականներին առաջինը անցկացրեց պարբերական պեղումներ Կայսրուհիների Հովտում։ Ներս մտնելով նա հայտնաբերեց գողության հետքեր, դամբարանների գողերը քիչ արտեֆակտներ էին թողել, որոնք հիմա ցուցադրված են Թուրինի Եգիպտական թանգարանում։ Թանգարանի ղեկավարը Սկիապառելլին էր։
Հանգստի սենյակում ընկած էին ավազակներ կոտրված սարկոֆագի կտորները, որը հնարավոր եղավ հավաքել։ Չորս որմնախորշերից մեկում կանգնած էր դջեդը։ Այնտեղ հայտնաբերվել են նաև բազմաթիվ ուշբետիներ, մի զույգ արմավենու սանդալներ, երկու փորաքանդակներով արկղերի կափարիչներ և կապույտ հախճապակուց գրիչ XVIII դինաստիայի Այ փարավոնի զարդատախտակով։


== Ճարտարապետություն ==
Դամբարանը կազմված է երկու սենյակներից։ Դամբարանի միջանցքը տանում է հարավից հյուսիս, ինչը չի համապատասխանում եգիպտական ճարտարապետության ավանդույթին, ըստ որի հանգստի սենյակը սարկոֆագի հետ միասին գտնվում են արևմուտքում։ Ինչպես իր դամբարանի, այնպես էլ Նեֆերտարիի դամբարնի համար Ռամզես II-ը (KV7) ընտրել է զարդարանքի կոնցեպցիա, որը ընդունված էր մինչև Էխնաթոնի ժամանակները։ Դամբարանի մյուս առանձնահատկությունը սյուների առկայությունն է, դրանք բացակայում են Կայսրուհիների հովտի այլ դամբարաններում։


== Գրություններ ==
Պատերին պատկերված են Մեռյալների գիրքը և Դարպասների գիրքը, որի պատկերները և պատմությունները այդ ժամանակներում հաճախ կրկնօրինակում էին մեծատոհմիկները։ Միայն փարավոնների դամբարաններին բնորոշ որմնանկարները տեղ են գտել QV66 - ում՝ առաստաղը՝ աստղային երկնքի տեսքով, Վերին և Ստորին Եգիպտոսների խորհրդանիշ-բույսերի պատկերները (լոտոսը և պապիրուսը և աստվածուհի Մաատը)։
Դամբարանի պատերի որմնանկարները հետևում են որոշակի պատկերագրական կանոների։ Պատկերները ցուցադրում են մահացածի ճանապարհը միջանցքներով՝ արևմուտքից, որտեղ գտնվում է Օսիրիսի կայսրությունը, դեպի արևելք, որտեղ հոգին Ռա արևի աստծո հետ հարություն է առնում։


== Վերականգնում ==
Պատերի ծակոտկեն լինելը, շոշափումները, ջրի և նրա մեջ լուծված աղերի ազդեցությունը հանգեցրեցին որմնանկարների ոչնչացման վտանգի։
1985 թվականի սեպտեմբերից Եգիպտոսի հնությանների Գերագույն խորհուրդը և Գեթի կենտրոնը (GCI) ձեռնամուխ եղան որմնանկարների փրկությանը, որոնց 20 % - ը այդ պահին արդեն անվերադարձ ոչնչացել էին։ 7 տարվա ուսումնասիրություններից և 5 տարվա վերակնգնողական աշխատանքներից հետո 1992 թվականի գարնանը յուրահատուկ որմնանկարների փրկության ծրագիրը ավարտվեց։


== Պատկերասրահ ==

		
		
		
		
		


== Արտաքին հղումներ ==
The Tomb of Queen Nefertari. Archived 2013-08-25 at the Wayback Machine. В: Time Magazine. 1992 թվականի հունիսի 1։
The Tomb of Nefertari (1986—1992). The Getty Conservation Institute
Վերականգնողական աշխատանքների լուսանկարներ
TOMB OF NEFERTARI (QV66 ВЕРТИКАЛЬ). (3D-մոդել)
Professor Jo Fletcher (2015)։ «The tomb of Nefertari»։ BBC  


== Ծանոթագրություններ ==
Վլադիմիր Սարուխանով

Վլադիմիր Գուրգենի Սարուխանով (ապրիլի 29, 1934(1934-04-29) կամ ապրիլի 23, 1934(1934-04-23), Նովոսիբիրսկ, ՌԽՖՍՀ, ԽՍՀՄ - նոյեմբերի 11, 1999(1999-11-11), Մոսկվա, Ռուսաստան, ՌԴ), խորհրդային հայ ռեժիսոր, սցենարիստ, օպերատոր։


== Կենսագրություն ==
Վլադիմիր Սարուխանովը ծնվել է 1934 թվականին Նովոսիբիրսկ քաղաքում։ 1957 թվականին ավարտել է Օտար լեզուների ինստիտուտը, իսկ 1973 թվականին՝ Մոսկվայի ռեժիսորների և սցենարիստների բարձրագույն դասընթացները։ 1956 թվականից աշխատել է Ռուսաստանի ժամանակագրա-փաստագրական և ուսումնական ֆիլմերի կենտրոնական կինովիդեոստուդիայում որպես օպերատորի օգնական։ 1960-1971 թվականներին եղել է «Ռոստորգռեկլամ»-ի և «Սոյուզմուլտֆիլմի» օպերատորը, «Օրվա նորությունները» և «Սովետական սպորտ» կինոժուռնալների օպերատորը։ 1971-1973 թվականներին հաճախել է ԽՍՀՄ Պետկինոյին կից ռեժիսորական դասընթացների։ 1973 թվականից եղել է Գորկու անվան մանկապատանեկան կինոստուդիայի ռեժիսորը։


== Ֆիլմագրություն ==


=== Ռեժիսոր ===


=== Սցենարիստ ===


=== Օպերատոր ===


== Ծանոթագրություններ ==
Պարոլդո

Պարոլդո  (իտալ․՝ Paroldo) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 239(2008 թվականի տվյալներով)։ Բնակչության խտությունը 20 մարդ/կմ²։ Տարածքը՝ 12կմ²։ Փոստային ինդեքս՝ 12070։ Հեռախոսային կոդ՝ 0174։
Բնակավայրի հովանավորն է համարվում սուրբ Մարիա Ադդոլորատան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0174 789040
Էլեկտրոնայիին հասցե՝ paroldo@reteunitaria.piemonte.it
Գլխավոր կայք՝ http://www.comune.paroldo.cn.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պիպերացիլին/տազոբակտամ

Պիպերացիլին/տազոբակտամ, վաճառքային անվանումը Տազոցին, համակցված դեղամիջոց, որը պարունակում է հակաբիոտիկ՝ պիպերացիլին և β-լակտամազայի պաշարիչ՝ տազոբակտամ։ Այս համակցումը ազդեցություն ունի բազմաթիվ Գրամ-դրական և Գրամ-բացասական բակտերիաների՝ ներառյալ կապտաթարախային ցուպիկի վրա։ Այն օգտագործվում է կոնքի օրգանների բորբոքային հիվանդությունների, ներորովայնային վարակների, թոքաբորբերի, ցելյուլիտի և սեպսիսի ժամանակ։ Կիրառվում է ներերակային ներարկման ձևով։
Հաճախ հանդիպող կողմնակի երևույթներն են՝ գլխացավը, քնի խանգարումները, ցանը, սրտխառնոցը, փորկապությունը և լուծը։ Ավելի ծանր կողմնակի երևույթներից են Clostridium difficile վարակը և ալերգիկ ռեակցիաները, ներառյալ՝ անաֆիլաքսիան։ Այն մարդիկ, ովքեր ունեն գերզգայունություն այլ β-լակտամների նկատմամբ, մեծ է հավանականությունը, որ կունենան ալերգիկ դրսևորումներ նաև պիպերացիլին/տազոբակտամից։ Հղիության և կրծքով կերակրման դեպքում սովորաբար անվտանգ են։ Հիմնականում բակտերիայի մահվան բերում է պաշարելով վերջինիս բջջաթաղանթի սինթեզը։
Պիպերացիլին/տազոբակտամը բժշկական օգտագործման համար հաստատվել է ԱՄՆ-ում 1993թ․-ին։ Այն ներառված է Առողջապահության համաշխարհային կազմակերպության անփոխարինելի դեղերի ցանկում, որտեղ ընդգրկված են առողջապահական համակարգի ամենաարդյունավետ և ամենաանվտանգ դեղերը։ Առկա է նաև վերջինիս ջեներիկ տարբերակները։ Զարգացող երկրներում 2015 թվականին դեղի արժեքը կազմում էր 11 ԱՄՆ $ օրական դեղաչափի համար։ Միացյալ թագավորությունում 2015 թվականին NHS-ի համար դեղն արժեր մոտ 38․70 ֆունտ օրական դեղաչափի համար։


== Բժշկական ցուցումներ ==
Այն հիմնականում կիրառվում է ինտենսիվ թերապիայում (թոքաբորբեր, պերիտոնիտ), որոշ դիաբետիկ ոտնաթաթի վարակների ժամանակ, և, որպես էմպիրիկ բուժում, տենդային նեյտրոպենիայի ժամանակ (օրինակ՝ քիմիոթերապիայից հետո)։ Դեղամիջոցը ներմուծվում է ներերակային ճանապարհով ամեն 6-8 ժամը մեկ, հիմնականում 3-30 րոպեյի ընթացքում։ Կարող է կիրառվել նաև շարունակական ներմուծման ձևով մոտ 4 ժամվա ընթացքում։ Երկարաձգված ներարկումները, հավանաբար, առավելագույնի են հասցնում այն ժամանակը, որը ընթացքում դեղի շիճուկային կոնցենտրացիան բարձր է տվյալ վարակի դեպքում բակտերիայի նվազագույն ընկճող կոնցենտրացիայից։
Պիպերացիլին-տազոբակտամը խորհուրդ է տրվում Առողջության պահպանման ազգային ինստիտուտի կողմից, որպես նեյտրոպենիայով քաղցկեղային հիվանդների արյան վարակների բուժման առաջին ընտրության դեղամիջոց։


== Կողմնակի երևույթներ ==
Ամենահաճախ հանդիպող կողմնակի երևույթը լուծն է (7-11%)։ Այլ կողմնակի երևույթներից կարող է դիտվել թրոմբոցիտների ընկճում (թրոմբոցիտոպենիա)։


== Կազմակերպություններ և մշակույթ ==


=== Վաճառքային անվանումներ ===
Բացի Տազոցինից և Զոսինից, դեղը տարբեր երկրներում վաճառվում է նաև հետևյալ վաճառքային անուններով՝ Տազակտ, Բիոպիպեր ՏԶ, Բրոդակտամ, Պիպտազ, Մաքսիտազ, Կիլբակ, Տրեզորա, Դու-Տազոպ, Տազոպեն, Սիտազ և Ինզալին ՏԶ։


=== 2017 թվականի պակասորդ ===
Տարբեր աղբյուրներում նշվում է 2017 թվականի մայիսին դեղի պակասորդի մասին, նշելով տարբեր պատճառներ, ինչպես օրինակ՝ Չինաստանի երկրաշարժը և այլ խնդիրներ, որոնք բերեցին Հիսունում (海正) արտադրության պակասի, բարձրացած պահանջարկը, խոշոր դեղագործական արտադրության կողմից ֆինանսավորման մերժումը և այլն։


== Ծանոթագրություններ ==
Մադամ Դաութֆայեր (վեպ)

Մադամ Դաութֆայեր, ԱՄՆ-ում հայտնի է նաև Ալիաս միսսիս Դաութֆայր անունով, 1987 թվականին գրված անգլերեն վեպ։ Հեղինակը Էնի Ֆայնեն է, նախատեսված է պատանի և երիտասարդ հանդիսատեսի համար։ Վեպ բաժանված ընտանիքի մասին է։ 1993 թվականի նոյեմբերին, դրա հրապարակումից 6 տարի անց, վեպի հիման վրա նկարահանվել է Միսսիս Դաութֆայեր ֆիլմը, որի գլխավոր դերերում են Ռոբին Ուիլյամսը և Սալլի Ֆիլդը։


== Սյուժե ==
Դանիել և Միրանդա Հիլարդները բաժանված են։ Հաջողակ բիզնեսլեդի Միրանդան խստորեն սահմանափակում է Դանիելի` գործազուրկ դերասանի շփումն իրենց 3 երեխաների` Լիդիայի, Քրիստոֆերի և Նատալիի հետ։
Երբ Միրանդան որոշում է դայակ վարձել, Դանիելը իրեն որպես կին է ներկայացնում և աշխատանք է ստանում։ Երկու ավագ երեխաները միանգամից հասկանում են, թե ով է «տիկին Դաութֆայերը», բայց ամենափոքրն ու Միրանդան չեն հասկանում։ Դանիելն օգտագործում է իր կերպարանափոխումը երեխաների հետ շատ ժամանակ անցկացնելու համար։ Միրանդան ասում է, որ տունը երբեք ավելի լավ չի ղեկավարվել։
Այն բանից հետո, երբ Միրանդան բացահայտում է Դանիելի գաղտնիքը և ևս մեկ սարսափելի վեճից հետո երկու ծնողներն էլ ընդունում են իրենց սխալները և պայմանավորվում են, որ Դանիելը կարող է իր երեխաներին ավելի հաճախ տեսնել։


== Պարգևներ և առաջադրումներ ==
1987, Guardian-ի մանկական գեղարվեստական գրականության մրցանակ (ընդգրկվել է կարճ ցանկում)
1987, Observer-ի պատանիների համար նախատեսված գեղարվեստական գրականության մրցանակ (ընդգրկվել է կարճ ցանկում)
1987, Whitbread մանկական գրքերի մրցանակ (ընդգրկվել է կարճ ցանկում)


== Ֆիլմի վերամշակում ==

Գեղարվեստական ֆիլմի վերամշակումn արվել է 20th Century Fox ստուդիայի կողմից և թողարվել է 1993 թվականի նոյեմբերի 24-ին։ Վերամշակումը նկարահանվել է Քրիստոֆեր Կոլումբոսի կողմից, սցենարի հեղինակներն են Ռանդի Մայեմ Սինգերը և Լեսլի Դիքսոնը։ Ռոբին Ուիլյամսը խաղում է տիկին Դաութֆայերի դերը, իսկ Սալլի Ֆիլդը` Միրանդայի դերը։
Ֆիլմում նրա կերպարանափոխումն այնքան լավ էր արված, որ սկզբից նրա ընտանիքից ոչ ոք չի ճանաչում նրան, և դայակն ու Միրանդան շատ մտերմանում են։ Գրեգ Քեննոմը, Վե Նեիլը և Յոլանդա Թոուսիենգը Օսկար մրցանակ են ստացել Լավագույն դիմահարդարում անվանակարգում` տիկին Դաութֆայերին ստեղծելու համար։


== Ծանոթագրություններ ==
Պոդսինեե

Պոդսինեե (ռուս.՝ Подсинее), գյուղ Ռուսաստանի Խակասիա հանրապետության Ալթայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեգ

Զեգ (գերմ.՝ Seeg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 2804 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 50,06 կմ²։ Պաշտոնական կոդ՝ 09 7 77 170։


== Ծանոթագրություններ ==


== Արտաքին հղումներ ==
Պաշտոնական կայք
Ամերիկյան սարսափ պատմություն: 1984

«Ամերիկյան սարսափ պատմություն։ 1984» (անգլ.՝ American Horror Story: 1984), «Ամերիկյան սարսափ պատմություն» հեռուստասերիալի իններորդ եթերաշրջանը, որի պրեմիերան կայացել է 2019 թվականի սեպտեմբերի 18-ին FX հեռուստաալիքով։


== Սյուժե ==
1984 թվականի ամռանը հինգ ընկերներ հեռանում են Լոս Անջելեսից «Ռեդվուդ» ճամբարում որպես ջոկատավար աշխատելու համար։ Երբ նրանք հարմարվում են իրենց նոր աշխատանքին, հասկանում են, որ խարույկի մոտ պատմվող պատմություններից ավելի սարսափելի իրենց հետապնդող անցյալն է։


== Դերասանական կազմ ==


=== Հիմնական կազմ ===

Էմմա Ռոբերտս — Բրուք Թոմփսոն
Գաս Քենուորթի — Չեթ Քլենսի
Լեսլի Գրոսման — Մարգարեթ Բութ
Անջելիկա Ռոս — Դոննա Չեմբերս
Բիլլի Լուրդ — Մոնթանա Դյուք
Քոդի Ֆերն — Քսավյեր Փլեյմթոն
Մեթյու Մորիսոն — Թրևոր Քիչներ
Զաք Վիլլա — Ռիչարդ Ռամիրես
Ջոն Քերոլ Լինչ — Բենջամին Ռիչթեր


=== Երկրորդական Կազմ ===
Դերոն Հորթոն — Ռեյ Փովել
Լու Թեյլոր Պուչի — Ջոնաս Շեվուր
Օրլա Բրադի — բժիշկ Քարեն Հոփել
Թարա Կարսիան — խոհարար Բերթի
Էմմա Մեյզել — Միդջ
Քեթ Սոլքո — Հելեն
Քոնոր Դոնալլի — Էդի
Լեսլի Ջորդան — Քորթնի
Շոն Լիանգ
Ֆիլիպ Ալեքսանդեր — Բոբբի Ռիչթեր
Լիլի Ռեյբ — Լավինա Ռիչթեր
Դիլան Մակդերմոտ — Բրյուս


=== Հրավիրված դերասաններ ===
Միթչ Փիլենջի — Արթ
Դոն Սույեզ — Ռոյ
Թոդ Սթաշվիկ — Բլեյք
Սթիվեն Կալպ — պարոն Թոմփսոն
Դրիմա Ուոքեր — Ռիտա
Թիմ Ռասս — Դեյվիդ Չեմբերս
Յովոնի Զիմա — Ռեդ
Էրիկ Սթավս — Դասթին
Սթեֆանի Բլեյք — Սթեյսի Ֆիլիպս
Տանյա Քլարք — Լորիեն Ռիչթեր
Սփենսսեր Նևիլ — Ջոյ Կավանա
Զաք Թինկեր — Սեմ Դյուք
Մաթեո Գալեգոս — երիտասարդ Ռիչարդ Ռամիրես
Մարկ Դոգերթի — Չան
Ռիչարդ Գանն — շերիֆի օգնական
Նիք Չինլանդ — բանտապահ
Քոնոր Քեին — երիտասարդ Բենջամին Ռիչթեր
Ֆին Ուիթրոք — Բոբբի Ռիչթեր


== Էպիզոդներ ==


== Արտադրություն ==


=== Մշակում ===
2017 թվականի հունվարի 12-ին շոուն երկարացվել է ութերորդ և իներորդ եթերաշրջաններով, նաև Ռայան Մերֆին հայտարարել է, որ քրոսովեր-եթերաշրջան կդառնա իններորդ եթերաշրջանը, սակայն 2018 թվականի հունիսին նա հայտարարել է, որ դրա համար ընտրվել է ութերորդ եթերաշրջանը։ 2019 թվականի ապրիլի 10-ին Մերֆին Ինստագրամի իր էջում հայտարարել է, որ իններորդ եթերաշրջանը կհեռարձակվի «1984» վերնագրով։ Հուլիսի 11-ին Ռայան Մերֆին Ինստագրամի իր էջում հրապարակել է կերպարների բնավորություն-թիզերները։


=== Նկարահանումներ ===
Իններորդ եթերաշրջանի նկարահանումներն սկսվել են 2019 թվականի հուլիսին։


=== Քասթինգ ===
2019 թվականի փետրվարի 6-ին Ռայան Մերֆին հայտարարել է, որ իններորդ եթերաշրջանում հայտնվելու են Էմմա Ռոբերթսը և Գաս Քենուորթին։ Ապրիլի 2-ին հեռուստասերիալի «վետերան» Էվան Փիթերսը հաստատել է, որ այս տարում նա շոուի մեջ չի հայտնվի, այդ կերպ իներորդ եթերաշրջանը կդառնա առաջինը, որում դերասանը մասնակցություն չի ունեցել։ 2019 թվականի մայիսի 23-ին Բիլի Էյքները, որը հայտնվել էր Պաշտամունք և Ապոկալիպսիս եթերաշրջաններում հաստատել է, որ նա այս եթերաշրջանում չի հայտնվի։


== Ծանոթագրություններ ==
Չորաղ

Չորաղ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յոկոձունաների ցանկ

Բարձրագույն յոկոձունա աստիճան վաստակած բոլոր ըմբիշների ցուցակը
Վեռնյոյ ան Բուրբոնե

Վեռնյոյ ան Բուրբոնե (ֆր.՝ Verneuil-en-Bourbonnais), համայնք Ֆրանսիայում՝ Օվերն երկրամասի Ալյեի գավառում։ Մտնում է Սեն Պուրսեն սյուր Սյուլ կանտոնի կազմի մեջ։ Համայնքի շրջանը Մուլենն է։
Համայնքի INSEE կոդը՝ 03307։


== Բնակչություն ==
Համայնքի բնակչությունը 2008 թվականին կազմում էր 245 մարդ։


== Տնտեսություն ==
2007 թվականի տվյալներով 145 աշխատունակ տարիքի մարդկանցից (15-64 տարեկան) 114-ը տնտեսապես ակտիվ էին, 31-ը անգործունակ (ակտիվության ցուցանիշը 78,6 %, 1999 թվականին եղել է՝ 65,2 %)։ 114 աշխատունակ բնակիչներից 108-ը աշխատում էին (64 տղամարդ և 44 կին), անաշխատանք էին 6-ը (3 տղամարդ և 3 կին)։ 31 անգործունակ մարդկանցից 3-ը աշակերտներ կամ ուսանողներ են, 15-ը թոշակառու, 13-ը անաշխատունակ էին այլ պատճառներով։


== Տեսարժան վայրեր ==
Սուրբ Պետրոսի գոթական տաճար՝ ХII դար
Նոտր Դամ սյուր լ՛Օ ռոմանական եկեղեցի՝ X-XI դարեր։
Լվացքի և արդուկելու թանգարան
«Քնած գիգանտ» արձան
Շոմեժան դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վեռնյոյ ան Բուրբոնե» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-14 
«Վեռնյոյ ան Բուրբոնե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Սեն Վեզ

Սեն Վեզ (ֆր.՝ Saint-Vaize), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Հյուսիս կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17412։


== Բնակչություն ==
Համայնքի բնակչությունը 2010 թվականին կազմում էր 562 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Սեն Վեզի վիճակագրության ազգային ինստիտուտ (ֆր.)
Սուրբ Գևորգ եկեղեցի (Դոնի Ռոստով)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի (ռուս.՝ Церковь Георгия Победоносца, Церковь Святого Великомученика Георгия Победоносца, Свято-Гергиевский храм, Гергиевский храм), ուղղափառ տաճար Ռուսաստանի Դոնի Ռոստով քաղաքում։ Ենթարկվում է Ռոստովի և Նովոչերկասկի թեմի Արևմտյան գործակալությանը։
Հասցեն՝ 344091, քաղաք Դոնի Ռոստով, Կոմունիստական պողոտա, 38։


== Պատմություն ==
Սուրբ Գևորգի ծուխը կազմավորվել է 1993 թվականին։ Մեկհարկանի եկեղեցին հիմնադրվել է 1994 թվականին Դոնի Ռոստովի Խորհրդային շրջանի բնակելի թաղամասում՝ Կոմունիստական պողոտայի և Լե-Ման փողոցի հատման վայրում՝ կիսավեր վիճակում, որտեղ հարևանությամբ գործում էին տարբեր հասարակական կազմակերպություններ։
Առաջին ծիսակատարությունը եկեղեցում կատարվել է 1994 թվականին ի հիշատակ սուրբ նահատակ Գևորգ Զորավարի։ 1994 թվականից ծխի հովիվն է քահանա (հետագայում՝ ավագ քահանա) Վլադիմիր Տեր-Առաքելյանցը։ Հետագա 4-5 տարիներին ծուխը բանակցություններ էր վարում տաճարի շենքին և նրան կից հողատարածքին լիարժեք տիրապետելու համար։ Այդ հարցը բարեհաջող լուծելուց հետո եկեղեցու շենքը վերակառուցվեց։ 1998 թվականին տաճար այցելեց Ռուս Ուղղափառ եկեղեցու Ռոստովի թեմի կառավարիչ արքեպիսկոպոս Պանտելեիմոնը։
2003 թվականին տաճարի հին շենքին կից սկսվեց հիմնական կցակառույցի շինարարությունը։ Մինչև 2007 թվականը շարունակվեց նրա ձևավորումը. տաճարի խորանին և կամարներին պատկերվեցին հինռուսական ոճի կանոնական պատկերներ, տաճարի պատերը և կամարները դրվագվեցին ծեփածո նախշերով, տաճարի շուրջը տեղադրվեց երկաթե ցանկապատ։ Այնուհետև իրականացվեց շինարարություն տաճարի երկրորդ հարկի վերևի հատվածում, որտեղ տեղավորվեցին հոգևոր հովվի ընդունարանն ու աշխատասենյակը, կիրակնօրյա դպրոցի 40-տեղանոց լսարանը, ընթերցասրահով գրադարանը, սեղանատունը և տնտեսական շինություններ։ Խորանից և տաճարի կենտրոնական մասից անցում բացվեց դեպի երկրորդ հարկ։ Նաև տաճարի փոքր կողմնասեղանին կցվեց խորանի աբսիդ, որտեղ տեղավորվեցին հետխորանային ավանդատունը և դպիրների հանգստի սենյակը։ Եկեղեցու շենքի առաջին հարկում ստեղծվեցին նոր շինություններ եկեղեցական կրպակի, հաշվապահության, հերթապահների հանգստի համար։
Սուրբ Գևորգ եկեղեցու վանահայրն է ավագ քահանա Վլադիմիր Տեր-Առաքելյանցը։


== Պատկերասրահ ==

		
		


== Ծանոթագրություններ ==


== Հղումներ ==
Ծխի կայքը
Սուրբ Գևորգ տաճար
Տղեմալի

Տղեմալի (վրաց.՝ ტყემლის საწებელი), հիմնականում օգտագործվում է սոուսի կամ համեմունքի տեսքով մսային և ձկնային ճաշատեսակների հետ։ Պատրաստվում է սալորի ընտրված տեսակներից և համեմունքներից՝ համաձայն հին վրացական բաղադրատոմսի։ Սակայն սալորին կարող են փոխարինել նաև տարբեր թթու պտուղներ, օրինակ՝ փշահաղարջ և կարմիր հաղարջ։ Իսկ օպունցիայի կարմիր տեսակի պտուղներից պատրաստված տղեմալին ունի ոչ միայն նուրբ համ և հաճելի գույն այլ նաև բուժիչ հատկություններ։ Տղեմալու բաղադրության մեջ մտնում են պեկտիններ և վիտամիններ՝ C, B1, B2, PP, E:


== Հիմնական բաղադրիչներ ==
Սոուսի հիմնական բաղադրիչներն են՝ տղեմալու սալորը, սխտոր և համեմունքներ։ Պատրաստման ժամանակ պարտադիր համեմունք է `«օմբալո»-ն, առանց որի դասական տղեմալին չեն պատրաստում (այդ համեմունքը ավելացվում է, որ եփելու ժամանակ շլորը չթթվի)։


== Ծանոթագրություններ ==


== Արտաքին հղումներ ==
Рецепт соуса ткемали Archived 2016-03-04 at the Wayback Machine.
The Georgian feast: the vibrant culture and savory food of the Republic of Georgia
Plum Sauce Tkemali
Georgische Wildpflaumensauce Tkemali Archived 2012-03-24 at the Wayback Machine.
Ռիաշու դի Սանտանա (Բաիա)

Ռիաշու դի Սանտանա (պորտ.՝ Riacho de Santana), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Գուանամբի գավառի կազմի մեջ։ Բնակչությունը կազմում է 29 652 մարդ՝ 2006 թվականի տվյալներով։ Գրավում է 2 698,465 կմ2 տարածք։ Բնակչության խտությունը՝ 11,0 մարդ/կմ²։
Քաղաքի տոնը նշվում է օգոստոսի 13-ին։


== Պատմություն ==
Քաղաքը հիմնադրվել է 1878 թվականի օգոստոսի 13-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 60.112.172,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.059,41 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,632 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։


== Ծանոթագրություններ ==
Ազովո (գյուղ, Արխանգելսկի շրջան)

Անվան այլ կիրառումների համար տե՛ս՝ Ազովո (այլ կիրառումներ)Ազովո (ռուս.՝ Азово, բաշկիրերեն՝ Аҙау), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 526 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մասվայամ

Մասվայամ (ռուս.՝ Масваям), գետ Կամչատկա թերակղզու հյուսիսարևելյան մասում։ Գետի երկարությունը 19 կմ է։ Հոսում է Օլյուտորսկի շրջանում և Կամչատսկի երկրամասում։ Թափվում է Կորֆայի նծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 19060000212120000006325
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոուփ Սոլո

Հոուփ Ամելիա Սոլո (անգլ.՝ Hope Amelia Solo, հուլիսի 30, 1981(1981-07-30), Ռիչլենդ, Benton County, Վաշինգտոն, ԱՄՆ), ամերիկացի նախկին ֆուտբոլիստուհի, դարպասապահ, Օլիմպիական խաղերի կրկնակի չեմպիոն։ 2000-2016 թվականներին հանդես է եկել Միացյալ Նահանգների կանանց ֆուտբոլի ազգային հավաքականում ( թվականից)։
Համալսարանային առաջնություններում ներկայացրել է Վաշինգտոնի համալսարանը, որից հետո մասնագիտական նորամուտը կատարել Կանանց ֆուտբոլի միացյալ ասոցիացիայի (WUSA) «Ֆիլադելֆիա Չարջ» ակումբում։ Առաջին մրցաշրջանում մարզական կառույցի լուծարվելուց հետո սկսել է ելույթներ ունենալ եվրոպական ակումբներում։ 2009-2011 թվականներին հանդես է եկել Կանանց պրոֆեսիոնալ ֆուտբոլի առաջնության (WPS) մի շարք ակումբներում։ Հերթական լուծարումից հետո (2012) սկսել է հանդես գալ Կանանց ազգային ֆուտբոլային լիգայում (NWSL)։
Համարվում է աշխարհի լավագույն կին դարպասապահներից մեկը։ Ազգային հավաքականի կազմում արժանացել է օլիմպիական ոսկե մեդալի՝ 2008 թվականի Պեկինի և 2012 թվականի Լոնդոնի ամառային օլիմպիական խաղերում, 2006 թվականին ԿՈՆԿԱԿԱՖ-ի կանանց առաջնությունում, ինչպես նաև զբաղեցրել երկրորդ տեղը 2011 թվականի ֆուտբոլի աշխարհի առաջնությունում։ Արժանացել է նաև «Ոսկե ձեռնոց» մրցանակին։
Մասնակցություն է ունեցել «Երբ պարում են աստղերը» հեռուստաշոուում, ինչպես նաև նկարահանվել «ESPN The Magazine» ամսագրի «Body Issue» ֆոտոշարքում։


== Ծանոթագրություններ ==


== Արտաքին հղումներ ==
[hopesolo.com Պաշտոնական կայք](անգլ.)
Էջը ԱՄՆ ազգային հավաքականի կայքում Archived 2013-08-28 at the Wayback Machine.(անգլ.)
Էջը Վաշինգտոնի համալսարանի սպորտային կայքում(անգլ.)
Աղահանք

Աղահանք, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Վանա լճի հյուսիս-արևելյան ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(491) Կարինա

(491) Կարինա (անգլ.՝ Carina), աստերոիդ աստերոիդների հիմնական գոտում։ Հայտնաբերվել է 1902 թվականի սեպտեմբերի 3-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,189544 ա. մ., առավելագույնը մոտենում է 2,9064 ա. մ. հեռավորության վրա և հեռանում 3,4727 ա. մ., իսկ Երկրի ուղեծրին Կարինա աստերոիդը նվազագույնը մոտենում է 1,9497 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2080,61 երկրային օրվա ընթացքում, իր ուղեծրով շարժվելով միջինում 0,173026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(491) Կարինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տահևա (այլ կիրառումներ)

Տահևա, կարող է վերաբերել՝

Տահևա - շրջան Էստոնիայի Վալգամաա նահանգում։ Շրջանի կենտրոնն է Լաանեմեցա գյուղը։
Տահևա - գյուղ Էստոնիայի Վալգամաա նահանգի Տահևա շրջանում։
Տենիստոե

Տենիստոե (ուկրաիներեն՝ Тінисте, Ղրիմի թաթարերեն՝ Qalımtay), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Կալիմտայ։
2001 թվականի տվյալներով Տենիստոե գյուղում բնակվում էր 1 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սթիվեն Բաթլեր Լիքոք

Սթիվեն Բաթլեր Լիքոք (անգլ.՝ Stephen Butler Leacock, դեկտեմբերի 30, 1869(1869-12-30)[…], Հեմփշիր, Միացյալ Թագավորություն - մարտի 28, 1944(1944-03-28)[…], Տորոնտո, Կանադա), կանադացի գրող։ Հայտնի է որպես զավեշտական պատմվածքների հեղինակ («Դրական սայթաքումներ», 1910, «Ուրախ պատմվածքներ փոքր քաղաքի մասին», 1912 և այլն)։ Հրատարակել է «Հումորը՝ ինչպես ես եմ հասկանում այն» (1916), «Հումորը, նրա տեսությունն ու տեխնիկան» (1935), «Հումորը և մարդկությունը» (1937), «Ինչպես գրել» (1944) գործերը։


== Երկեր ==
Հումորիստական պատմվածքներ, Երևան, 1973։


== Ծանոթագրություններ ==
Գիյոմ Կանե

Գիյոմ Կանե (ֆր.՝ Guillaume Canet, ապրիլի 10, 1973(1973-04-10), Բուլոն Բիյանկուր), ֆրանսիացի դերասան, կինոռեժիսոր և սցենարիստ։


== Կենսագրություն ==
Լինելով ձիապանների որդի՝ Կանեն իր մանկությունը անց է կացրել Փարիզից ոչ հեռու գյուղական շրջանում։ Երիտասարդ հասակում Գիյոմը ցանկանում էր դառնալ ձիավարժ, բայց չստացվեց. նա ընկավ ձիուց և ստացավ այնպիսի վնասվածք, որը խաչ քաշեց հետագա մարմնամարզությունների վրա։ Ավարտել է Ֆրանսուա Ֆլորանի դերասանական դասընթացները։ 1994 թվականին առաջին անգամ հանդես եկավ Էբերտո թատրոնում։ Նա հիմանականում մարմնավորում է միամիտ, երիտասարդ մարդկանց՝ ռոմանտիկ և ոչ փորձառու սիրային հարաբերություններում։ 2006 թվակականին նկարահանեց «Մի ասա ոչ ոքի» դետեկտիվը, որը մեծ հաջողություն ունեցավ քննադատների և հասարակության շրջանակներում։


== Անձնական կյանք ==
2001-2006 թվականներին ամուսնացած էր դերասանուհի Դայան Կրյուգերի հետ։
2007 թվականին նա հանդիպում էր դերասանուհի Մարիոն Քոտիարի հետ, որի հետ միասին խաղացել են «Սիրահարվիր ինձ, եթե կհամարձակվես» և «Վերջին թռիչք» ֆիլմում։ 2011 թվականի մայիսի 19-ին ծնվեց զույգի առաջնեկը՝ Մարսելը։


== Ֆիլմագրություն ==


==== Դերասան ====


==== Ռեժիսոր ====


== Ծանոթագրություններ ==


== Արտաքին հղումներ ==
Գիյոմ Կանեն Internet Movie Database կայքում
Սենիզե

Սենիզե (իտալերեն՝  Senise), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 7236 մարդ, բնակչության խտությունը կազմում է 73 մարդ/կմ²։ Զբաղեցնում է 96 կմ² տարածք։ Փոստային ինդեքսն է՝ 85038։ Հեռախոսային կոդը՝ 0973։


== Ծանոթագրություններ ==
Կուչերլա (գյուղ, Ուստ-Կոկսինսկի շրջան)

Անվան այլ կիրառումների համար տե՛ս՝ Կուչերլա (այլ կիրառումներ)Կուչերլա (ռուս.՝ Кучерла), գյուղ Ռուսաստանի Ալթայի հանրապետության Ուստ-Կոկսինսկի շրջանի կազմում։
Բնակչությունը 2010 թվականին գրանցված տվյալներով կազմում էր 210 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանիոս դե լա Էնսիտա

Բանիոս դե լա Էնսիտա (իսպ.՝ Baños de la Encina), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա Մորենա շրջանում։ Տարածքը կազմում է 392 կմ2։ Բնակչությունը՝ 2733 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53 կմ հեռավորության վրա։


== Արտաքին հղումներ ==
Գլխավոր կայք
La Candelaria
Fiestas Medievales
Fiesta de los Santos
Թանգարանների միջազգային օր

Թանգարանների միջազգային օր, մայիսի 18-ին նշվող ամենամյա տոն։ Հռչակվել է Թանգարանների միջազգային խորհրդի (ICOM - The International Council of Museums) որոշմամբ 1977 թվականի մայիսի 18-ին ԻԿՕՄ-ի 11-րդ գլխավոր կոնֆերանսի ընթացքում՝ ռուսական պատվիրակության առաջարկությամբ։ 1978 թ.-ից յուրաքանչյուր տարի այս օրը նշում է աշխարհի ավելի քան 150 երկիր, այդ թվում և Հայաստանը։
1992 թվականից սկցած յուրաքանչյուր Թանգարանային միջազգային օրն ունի թեմա և ԻԿOՄ-ի հրապարակում է տվյալ թեմայի հետ կապված միջոցառումները։ 1992 թվականի թեման էր «Թանգարանները և շրջակա միջավայրը», 1997-1998 թթ՝ «Մշակութային արժեքնորի անօրինական տեղափոխման դեմ պայքար», 2000 թ.՝ «Թանգարանները հանուն հասարակությունում համերաշխոըւթյան և ներդաշնակության», 2005 թ.՝ «Թանգարանը որպես կամուրջ մշակույթների միջև», 2008 թ.՝ «Թանգարանները որպես սոցիալական փոփոխությունների և զարգազման գործոն», 2009 թ.՝ «Թանգարանները և տուրիզմը», 2010 թ.՝ «Թանգարանները հանուն սոցիալական ներդաշնակության»։


== Ծանոթագրություններ ==